钦定古今图书集成/理学汇编/学行典/第299卷 > 荀子 > 《荣辱篇》
## 钦定古今图书集成/理学汇编/学行典/第299卷 > 荀子 > 《荣辱篇》

凡斗者必自以为是，而以人为非也。己诚是也，人诚
非也，则是己君子而人小人也。以君子与小人贼害
也，“忧以忘身，内以忘亲，上以忘君，岂不过甚已哉？是
人也，所谓以狐父之戈钃牛矢也，将以为智耶，则愚
莫大焉；将以为利耶，则害莫大焉；将以为荣耶，则辱
莫大焉；将以为安耶，则危莫大焉。”人之有斗何哉？我
欲属之狂惑疾病耶？则不可，圣王又诛之。我欲属之
鸟鼠禽兽耶？则不可。其形体又人，而好恶多同。人之
有斗，何哉？我甚丑之。“有狗彘之勇者，有贾盗之勇者，
有小人之勇者，有士君子之勇者。争饮食，无廉耻，不
知是非，不辟死伤，不畏众彊。”然唯利饮食之见，
是狗彘之勇也。为事利，争货财，无辞让，果敢而振，猛
贪而利。然唯利之见，是贾盗之勇也；轻死而暴，
是小人之勇也；义之所在，不倾于权，不顾其利，举国
而与之，不为改视，重死，持义而不挠，是士君子之勇
也。